
ประกาศองค์การบริหารส่วนตำบลช่องไม้แก้ว
เรื่อง  รับสมัครบุคคลเพื่อสรรหาและเลือกสรรเป็นพนักงานจ้างตามภารกิจ 
ประจำปีงบประมาณ พ.ศ.2565
-------------------------------
	ด้วยองค์การบริหารส่วนตำบลช่องไม้แก้ว อำเภอทุ่งตะโก จังหวัดชุมพร มีความประสงค์จะรับสมัครบุคคลเพื่อทำการสรรหาและเลือกสรรเป็นพนักงานจ้างตามภารกิจ ขององค์การบริหารส่วนตำบลช่องไม้แก้ว จำนวน ๑ ตำแหน่ง ๑ อัตรา
	ฉะนั้น อาศัยอำนาจตามพระราชบัญญัติระเบียบบริหารงานบุคคลส่วนท้องถิ่น พ.ศ.๒๕๔๒ ประกอบกับประกาศคณะกรรมการพนักงานส่วนตำบลจังหวัดชุมพร  เรื่อง หลักเกณฑ์เกี่ยวกับพนักงานจ้าง         ลงวันที่  ๑๑  สิงหาคม ๒๕๔๗  หมวด ๔  ข้อ ๑๙  องค์การบริหารส่วนตำบลช่องไม้แก้ว จึงประกาศรับสมัครบุคคลเพื่อสรรหาและเลือกสรรเป็นพนักงานจ้างตามภารกิจ  ดังรายละเอียดต่อไปนี้
	1. ตำแหน่งที่รับสมัคร
		๑.๑  พนักงานจ้างตามภารกิจ
	(๑)  ตำแหน่ง ผู้ช่วยเจ้าพนักงานจัดเก็บรายได้	จำนวน  	๑      อัตรา
       (ตามผนวก ก แนบท้ายประกาศ)
	2. คุณสมบัติทั่วไป ผู้ที่จะได้รับการจ้างเป็นพนักงานจ้าง ต้องมีคุณสมบัติและไม่มีลักษณะต้องห้าม ดังต่อไปนี้
		2.1 มีสัญชาติไทย
		2.2 มีอายุไม่ต่ำกว่าสิบแปดปีบริบูรณ์ และไม่เกินหกสิบปี
		2.3 ไม่เป็นบุคคลล้มละลาย
		2.4 เป็นผู้เลื่อมใสในการปกครองระบอบประชาธิปไตยอันมีพระมหากษัตริย์ทรงเป็นประมุขตามรัฐธรรมนูญแห่งราชอาณาจักรไทยด้วยความบริสุทธิ์ใจ
		2.5 ไม่เป็นผู้มีร่างกายทุพพลภาพจนไม่สามารถปฏิบัติหน้าที่ได้  ไร้ความสามารถหรือจิตฟั่นเฟือน ไม่สมประกอบหรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับพนักงานส่วนตำบลดังต่อไปนี้			
			(ก) โรคเรื้อนในระยะติดต่อหรือในระยะที่ปรากฏอาการเป็นที่น่ารังเกียจของสังคม
			(ข) วัณโรคในระยะอันตราย
			(ค) โรคเท้าช้างในระยะที่ปรากฏอาการเป็นที่น่ารังเกียจแก่สังคม
			(ง) โรคติดยาเสพติดให้โทษ
			(จ) โรคพิษสุราเรื้อรัง
		2.6 ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรคการเมือง	
		2.7 ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น
		2.8 ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุกเพราะกระทำความผิดอาญา เว้นแต่เป็นโทษสำหรับความผิดที่ได้กระทำโดยประมาณหรือความผิดลหุโทษ

	2.9 ไม่เป็นผู้เคยถูกลงโทษให้ออก ปลดออก หรือไล่ออกจากรัฐวิสาหกิจ หรือหน่วยงานอื่นของรัฐ
	2.10 ไม่เป็นผู้อยู่ในระหว่างถูกสั่งให้พักราชการ หรือถูกสั่งให้ออกจากราชการไว้ก่อนตามมาตรฐานทั่วไป หรือหลักเกณฑ์และวิธีการเกี่ยวกับการบริหารงานบุคคลของพนักงานส่วนตำบลตามกฎหมายว่าด้วยระเบียบบริหารงานบุคคลส่วนท้องถิ่น หรือตามกฎหมายอื่น
2.11 ไม่เป็นผู้บกพร่องในศีลธรรมอันดี จนเป็นที่รังเกียจของสังคม
2.12 ไม่เป็นผู้เคยถูกลงโทษให้ออก หรือปลดออก เพราะกระทำผิดวินัยตามมาตรฐานทั่วไปหรือหลักเกณฑ์และวิธีการเกี่ยวกับการบริหารงานบุคคลของพนักงานส่วนตำบล ตามกฎหมายว่าด้วยระเบียบบริหารงานบุคคลส่วนท้องถิ่น หรือตามกฎหมายอื่น
2.13 ไม่เป็นผู้เคยถูกลงโทษไล่ออก เพราะกระทำผิดวินัยตามมาตรฐานทั่วไป หรือหลักเกณฑ์และวิธีการเกี่ยวกับการบริหารงานบุคคลของพนักงานส่วนตำบล ตามกฎหมายว่าด้วยระเบียบบริหารงานบุคคลส่วนท้องถิ่น หรือตามกฎหมายอื่น
2.14 ไม่เป็นผู้เคยกระทำการทุจริตในการสอบเข้ารับราชการ
	      2.15. ไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น ณ วันที่ได้รับการจ้าง
		ผู้สมัครเข้ารับการสรรหาและเลือกสรรจะต้องรับผิดชอบในการตรวจสอบ  และรับรองตนเองว่าเป็นผู้มีคุณสมบัติทั่วไป  และคุณสมบัติเฉพาะตำแหน่งสมัครสอบตรงตามประกาศรับสมัครสอบจริง  และจะต้องกรอกรายละเอียดต่าง ๆ  ในใบสมัคร พร้อมทั้งยื่นและแสดงหลักฐานตามวัน เวลา  และสถานที่กำหนดในกรณี      ที่มีการผิดพลาดอันเกิดจากผู้สมัครไม่มายื่นหลักฐาน ตามวัน เวลา และสถานที่ที่กำหนดหรือยื่นไม่ครบถ้วน จะถูกตัดสิทธิในการเป็นผู้สมัครสอบแข่งขันได้ และหากมีการปลอมแปลงเอกสารที่ใช้สมัครสอบจะถูกดำเนินคดีตามกฎหมาย
	3. คุณสมบัติเฉพาะสำหรับตำแหน่ง/ลักษณะงานและอัตราค่าตอบแทน
	ผู้สมัครสอบตำแหน่งใดจะต้องเป็นผู้มีคุณสมบัติเฉพาะตำแหน่งนั้น ตามบัญชีลักษณะงาน คุณสมบัติเฉพาะตำแหน่งสำหรับตำแหน่ง และอัตราค่าตอบแทนของพนักงานจ้าง  (ตามผนวก ก แนบท้ายประกาศ)
	4. ระยะเวลาการรับสมัคร และสถานที่รับสมัคร
	ผู้สนใจติดต่อขอรับใบสมัครและสมัครได้ที่สำนักปลัด องค์การบริหารส่วนตำบลช่องไม้แก้ว  อำเภอทุ่งตะโก จังหวัดชุมพร ระหว่างวันที่ 24 สิงหาคม – 1 กันยายน 2565  ในวันและเวลาราชการ          โดยสอบถามรายละเอียดได้ที่ สำนักปลัด องค์การบริหารส่วนตำบลช่องไม้แก้ว หมายเลขโทรศัพท์ 077-979245
5. เอกสารหลักฐานการรับสมัคร
	ผู้ประสงค์จะสมัครเข้ารับการสรรหาและเลือกสรร  ให้ยื่นใบสมัครด้วยตนเองต่อเจ้าหน้าที่       รับสมัครฯ  พร้อมด้วยหลักฐานซึ่งผู้สมัครได้รับรองสำเนาถูกต้องและลงลายมือชื่อกำกับไว้ในเอกสารทุกฉบับ ดังต่อไปนี้
๕.๑ สำเนาวุฒิการศึกษา หรือหนังสือรับรอง และทะเบียนแสดงผลการเรียนที่ระบุสาขาที่ตรงตามคุณสมบัติเฉพาะสำหรับตำแหน่งที่สมัครสอบพร้อมรับรองสำเนาถูกต้องอย่างละ ๑ ฉบับ
๕.๒ รูปถ่ายหน้าตรงไม่สวมหมวก และไม่ใส่แว่นตาดำ ขนาด ๑ นิ้ว ถ่ายครั้งเดียวไม่เกิน ๖ เดือน (นับถึงวันสมัคร) จำนวน ๓ รูป โดยให้ผู้สมัครเขียน ชื่อ–สกุล ตำแหน่งที่สมัครสอบไว้ด้านหลังรูปถ่ายทุกรูป
๕.๓ สำเนาทะเบียนบ้าน พร้อมรับรองสำเนาถูกต้อง
๕.๔ สำเนาบัตรประจำตัวประชาชนพร้อมรับรองสำเนาถูกต้อง

๕.๕ ใบรับรองแพทย์ ที่แสดงว่าไม่เป็นโรคต้องห้ามตามประกาศคณะกรรมการพนักงานเทศบาล เรื่อง หลักเกณฑ์และเงื่อนไขเกี่ยวกับการบริหารงานบุคคล พ.ศ. ๒๕๔๒ ซึ่งออกไม่เกิน ๑ เดือน นับตั้งแต่ตรวจร่างกาย
๕.๖ เอกสารอื่น ๆ เช่น ทะเบียนสมรส ใบเปลี่ยนชื่อ – สกุล เพศชาย ต้องมีใบรับรองพ้นภาระทางทหาร ฯลฯ (ถ้ามี)
	6. ค่าธรรมเนียมการสมัคร
ค่าธรรมเนียมในการสมัครสอบ ๑๐๐ บาท
	7. หลักเกณฑ์และวิธีการสรรหาและเลือกสรร
	การดำเนินการสรรหาและเลือกสรร แบ่งออกเป็น ๓ ภาค โดยมีคะแนนรวม 250 คะแนน ดังนี้
๗.๑ ภาคความรู้ความสามารถทั่วไป (ภาค ก)  คะแนนเต็ม 100 คะแนน 
๗.๒ ภาคความรู้ความสามารถเฉพาะตำแหน่ง (ภาค ข) คะแนนเต็ม 100 คะแนน 
๗.๓ ภาคความเหมาะสมกับตำแหน่ง (ภาค ค) สัมภาษณ์  คะแนนเต็ม 50 คะแนน 
	8. เกณฑ์การตัดสิน
	ผู้สมัครเข้ารับการสรรหาและเลือกสรรต้องได้คะแนนในแต่ละภาคไม่ต่ำกว่าร้อยละ ๖๐          หากมีคะแนนเท่ากันจะพิจารณาจากลำดับที่ในการสมัคร 
	9. การประกาศรายชื่อผู้มีสิทธิเข้ารับการสรรหาและเลือกสรร
	องค์การบริหารส่วนตำบลช่องไม้แก้ว อำเภอทุ่งตะโก จังหวัดชุมพร จะประกาศรายชื่อผู้มีสิทธิ เข้ารับการสรรหาและเลือกสรรในวันที่  2 กันยายน  2565  โดยปิดประกาศไว้ ณ ที่ทำการองค์การบริหาร       ส่วนตำบลช่องไม้แก้ว อำเภอทุ่งตะโก จังหวัดชุมพร และ www.chongmaikeaw.go.th
	10. วัน เวลา และสถานที่ดำเนินการสรรหาและเลือกสรร
	องค์การบริหารส่วนตำบลช่องไม้แก้ว จะดำเนินการสรรหาและเลือกสรร โดยการสอบข้อเขียนและสัมภาษณ์ ในวันที่  5 กันยายน 2565  เวลา 09.00 น.เป็นต้นไป ณ ห้องประชุมสภาองค์การบริหารส่วนตำบลช่องไม้แก้ว อำเภอทุ่งตะโก จังหวัดชุมพร
	11. การประกาศผลการสรรหาและเลือกสรร
	องค์การบริหารส่วนตำบลช่องไม้แก้ว  อำเภอทุ่งตะโก  จังหวัดชุมพร จะประกาศรายชื่อ           ผู้ผ่านสรรหาและเลือกสรร ในวันที่  6 กันยายน  2565  ณ องค์การบริหารส่วนตำบลช่องไม้แก้ว  อำเภอทุ่งตะโก จังหวัดชุมพร 
	๑2. การขึ้นบัญชีผู้ผ่านการสรรหาและเลือกสรร
	12.1 การขึ้นบัญชีผู้ผ่านการสรรหาและเลือกสรร จะเรียงตามลำดับที่ผู้ได้คะแนนรวมสูงสุดลงมาตามลำดับ ในกรณีผู้ผ่านการเลือกสรรได้มีคะแนนเท่ากันให้ผู้ที่ได้ลำดับเลขประจำตัวสอบลำดับต้นเป็นผู้อยู่ในลำดับที่สูงกว่า
		12.๒ บัญชีผู้ผ่านการสรรหาและเลือกสรร จะได้ขึ้นบัญชีเพื่อบรรจุเป็นระยะเวลาไม่เกิน ๑ ปี นับแต่วันที่ขึ้นบัญชี แต่ถ้ามีการเลือกสรรอย่างเดียวกันนี้อีก และได้ขึ้นบัญชีผู้ผ่านการเลือกสรรได้ใหม่แล้วบัญชี ผู้ผ่านการเลือกสรรในครั้งนี้เป็นอันยกเลิก




/12.3 ผู้ที่ได้...


- 4 -

	12.๓  ผู้ที่ได้ขึ้นบัญชีผู้ผ่านการสรรหาและเลือกสรร ถ้ามีกรณีอย่างใดอย่างหนึ่งดังต่อไปนี้ ให้เป็นอันยกเลิกการขึ้นบัญชีผู้นั้นไว้ในบัญชีผู้ผ่านการสรรหาและเลือกสรร คือ
		(๑) ผู้นั้นได้ขอสละสิทธิการจ้างเป็นพนักงานจ้างในตำแหน่งที่สอบได้
		(๒) ผู้นั้นไม่มารายงานตัวเพื่อรับการจ้างภายในเวลาที่กำหนด เว้นแต่มีเหตุจำเป็น
		(๓) ผู้นั้นมีเหตุไม่อาจเข้าปฏิบัติหน้าที่ราชการได้ตามกำหนดเวลาที่จ้างในตำแหน่งที่สอบได้
	13. การสั่งจ้างและการแต่งตั้ง
		 องค์การบริหารส่วนตำบลช่องไม้แก้ว  อำเภอทุ่งตะโก  จังหวัดชุมพร  จะดำเนินการสั่งจ้างและแต่งตั้งผู้ผ่านการสรรหาและเลือกสรรในตำแหน่งตามลำดับที่ได้ประกาศขึ้นบัญชีไว้ซึ่งได้ตรวจสอบแล้วว่า                ผู้ที่ได้รับการสั่งจ้างเป็นผู้มีคุณสมบัติทั่วไปของพนักงานจ้างและมีคุณสมบัติเฉพาะสำหรับตำแหน่งตามมาตรฐานทั่วไปเกี่ยวกับพนักงานจ้าง ทั้งนี้หากตรวจสอบพบภายหลังว่าผู้ผ่านการสรรหาและเลือกสรรได้ขาดคุณสมบัติไม่ตรงตามที่กำหนด  องค์การบริหารส่วนตำบลช่องไม้แก้ว อาจถอนรายชื่อผู้นั้นออกจากบัญชีรายชื่อผู้ที่ได้รับการสรรหาและเลือกสรรได้
	องค์การบริหารส่วนตำบลช่องไม้แก้ว อำเภอทุ่งตะโก จังหวัดชุมพร จะดำเนินการสรรหาและเลือกสรรบุคคลเพื่อเป็นพนักงานจ้างในรูปของคณะกรรมการ โดยยึดหลักสมรรถนะ ความรู้ความสามารถ          ความเป็นธรรม ความเท่าเทียมในโอกาส และอย่าหลงเชื่อหรือยอมเสียทรัพย์สินให้แก่บุคคลหรือกลุ่มบุคคลที่อ้างว่าสามารถช่วยเหลือให้ผ่านการสรรหาและเลือกสรรได้ และหากผู้ใดได้รับทราบข่าวประการใดเกี่ยวกับการแอบอ้างหรือทุจริต โปรดแจ้งองค์การบริหารส่วนตำบลช่องไม้แก้วได้ทราบ เพื่อจักได้ดำเนินการตามกฎหมายต่อไป  
		จึงประกาศให้ทราบโดยทั่วกัน
			ประกาศ  ณ  วันที่   17  เดือน สิงหาคม พ.ศ.2565

(นายวีระศักดิ์   สวัสดิ์วงศ์) 
นายกองค์การบริหารส่วนตำบลช่องไม้แก้ว























ภาคผนวก  ก

(แนบท้ายประกาศรับสมัครคัดเลือก ฯ ลงวันที่  17  สิงหาคม 2565)
“หน้าที่ความรับผิดชอบ ลักษณะงานที่ต้องปฏิบัติ คุณสมบัติเฉพาะตำแหน่ง และความรู้ความสามารถที่ต้องการ”

พนักงานจ้างตามภารกิจ
1. ตำแหน่ง  ผู้ช่วยเจ้าพนักงานจัดเก็บรายได้			จำนวน		๑     อัตรา
หน้าที่และความรับผิดชอบ
	ปฏิบัติงานในฐานะผู้ปฏิบัติงานระดับต้นซึ่งไม่จำเป็นต้องใช้ผู้สำเร็จการศึกษาระดับปริญญา ปฏิบัติงานด้านการจัดเก็บรายได้ ตามแนวทาง แบบอย่าง ขั้นตอน และวิธีการที่ชัดเจน ภายใต้การกำกับแนะนำ ตรวจสอบ และปฏิบัติงานอื่นตามที่ได้รับมอบหมาย
	โดยมีลักษณะงานที่ปฏิบัติในด้านต่างๆ ดังนี้
1.  ด้านการปฏิบัติการ
1.1  ปฏิบัติงานด้านการจัดเก็บภาษีที่ดินและสิ่งปลูกสร้าง ภาษีป้าย ค่าธรรมเนียม ค่าเช่า ค่าบริการ และรายได้อื่นๆ ที่เกี่ยวข้องตามกฎหมาย ระเบียบ เพื่อให้การจัดเก็บรายได้เป็นไปตามเป้าหมายที่กำหนด
1.2  เร่งรัด ติดตาม ตรวจสอบการจัดเก็บค่าธรรมเนียม ภาษี ที่ค้างชำระ เพื่อให้สามารถจัดเก็บได้อย่างครบถ้วน
1.3  ตรวจสอบการรับเงิน เก็บรักษา นำส่งเงิน และออกใบเสร็จในการจัดเก็บรายได้เพื่อให้เป็นไปตามกฎหมาย ระเบียบ หลักเกณฑ์ ข้อบังคับ คำสั่ง
1.4  รวบรวมข้อมูล เอกสารต่างๆที่เกี่ยวข้องกับการจัดเก็บรายได้ และเก็บรักษาหลักฐานเพื่อเป็นข้อมูล และรายงานเสนอผู้บังคับบัญชาตามกำหนดระยะเวลา
1.5  จัดทำทะเบียนควบคุมการจัดเก็บรายได้ สถิติการจัดเก็บรายได้แต่ละประเภท รวมถึงจัดเก็ฐข้อมูลที่เกี่ยวข้องด้วยเครื่องคอมพิวเตอร์ตามระบบงานขององค์กรปกครองส่วนท้องถิ่น เพื่อให้ข้อมูลมีความถูกต้องและสามารถค้นหาข้อมูลได้อย่างสะดวกรวดเร็วยิ่งขึ้น
1.6  ดำเนินการรับเงินหรือควบคุมการรับเงินโดยใกล้ชิด ควบคุมหรือจัดทำทะเบียนต่างๆ จัดเก็บรักษาหรือค้นหาเอกสารหลักฐานและเรื่องของผู้เสียภาษีอากร ค่าธรรมเนียมและรายได้อื่น เพื่อรวบรวมไว้เป็นข้อมูลในการดำเนินงาน
1.7  สอดส่องตรวจตรา เร่งรัดภาษีอากร ค่าธรรมเนียมต่างๆ และรายได้อื่นค้างชำระควบคุมหรือดำเนินงานเกี่ยวกับการรวบรวมข้อมูลเพื่อจัดทำรายงานและปฏิบัติหน้าที่เกี่ยวข้อง
1.8  ประสานงานในระดับฝ่ายหรือกลุ่มกับหน่วยงานราชการ เอกชน หรือประชาชนทั่วไป เพื่อขอความช่วยเหลือและร่วมมือในงานและแลกเปลี่ยนความรู้ความเชี่ยวชาญที่เป็นประโยชน์ต่อการทำงานของหน่วยงาน

2. ด้านการบริการ
		2.1 ให้คำแนะนำ ตอบปัญหา ชี้แจงเกี่ยวกับงานจัดเก็บรายได้ แก่เจ้าหน้าที่ระดับรองลงมา หน่วยงานราชการ เอกชน และประชาชนทั่วไป เพื่อถ่ายทอดความรู้ ความชำนาญแก่ผู้ที่สนใจ
	2.2 ประสานงานในระดับกลุ่ม กับหน่วยงานราชการ เอกชน หรือประชาชนทั่วไป เพื่อขอความช่วยเหลือและความร่วมมือในงานการจัดเก็บรายได้ และแลกเปลี่ยนความรู้ความเชี่ยวชาญที่เป็นประโยชน์ต่อการทำงานของหน่วยงาน

2. คุณสมบัติเฉพาะสำหรับตำแหน่ง
	มีคุณวุฒิอย่างใดอย่างหนึ่งดังต่อไปนี้
		1. ได้รับประกาศนียบัตรวิชาชีพ (ปวช.) หรือเทียบได้ในระดับเดียวกัน ในสาขาวิชาหรือทางบัญชี พาณิชยการ เลขานุการ การตลาด การขาย การธนาคารและธุรกิจการเงิน การจัดการ บริหารธุรกิจ การจัดการทั่วไป คอมพิวเตอร์ เศรษฐศาสตร์การเงิน เศรษฐศาสตร์ หรือในสาขาวิชาหรือทางอื่น ที่ ก.จ.,ก.ท. หรือ ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้
		2. ได้รับประกาศนียบัตรวิชาชีพเทคนิคหรือเทียบได้ในระดับเดียวกัน ในสาขาวิชาหรือทางบัญชี พาณิชยการ เลขานุการ การตลาด การขาย การธนาคารและธุรกิจการเงิน การจัดการ บริหารธุรกิจ การจัดการทั่วไป คอมพิวเตอร์ เศรษฐศาสตร์การเงิน เศรษฐศาสตร์ หรือในสาขาวิชาหรือทางอื่น ที่ ก.จ.,ก.ท. หรือ ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้
		3. ได้รับประกาศนียบัตรวิชาชีพชั้นสูงหรือเทียบได้ไม่ต่ำกว่านี้ในสาขาวิชาหรือทางบัญชีพาณิชยการ เลขานุการ การตลาด การขาย การธนาคารและธุรกิจการเงิน การจัดการ บริหารธุรกิจ การจัดการทั่วไป คอมพิวเตอร์ เศรษฐศาสตร์การเงิน เศรษฐศาสตร์ หรือในสาขาวิชาหรือทางอื่น ที่ ก.จ.,ก.ท. หรือ ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้
3. ระยะเวลาการจ้าง
		- ทำสัญญาจ้าง คราวละ ไม่เกิน 4 ปี
4. อัตราค่าตอบแทน
	- ประกาศนียบัตรวิชาชีพ (ปวช.) ได้รับค่าตอบแทน เดือนละ 9,400 บาท และค่าครองชีพชั่วคราว 2,000 บาท
	- ประกาศนียบัตรวิชาชีพเทคนิคหรือเทียบได้ในระดับเดียวกัน ได้รับค่าตอบแทน เดือนละ 10,840 บาท และค่าครองชีพชั่วคราว 2,000 บาท
	- ประกาศนียบัตรวิชาชีพชั้นสูงหรือเทียบได้ไม่ต่ำกว่านี้ ได้รับค่าตอบแทน เดือนละ 11,500 บาท และค่าครองชีพชั่วคราว 2,000 บาท
5. หลักสูตรและวิธีการสรรหา
	- แบ่งออกเป็น  3  ภาค  โดยมีคะแนนรวม  250  คะแนน ดังนี้
ก. ภาคความรู้ความสามารถทั่วไป  คะแนนเต็ม  100  คะแนน  โดยวิธีสอบข้อเขียน
-  เหตุการณ์ปัจจุบันทางการเมือง  เศรษฐกิจและสังคม
-  ความรู้พื้นฐานในการปฏิบัติราชการ
-  ความรู้ความสามารถการใช้ภาษาไทย
-  ความรู้ความสามารถด้านเหตุผล

ข.  ภาคความรู้ความสามารถเฉพาะตำแหน่ง  คะแนนเต็ม  100  คะแนน  โดยวิธีสอบข้อเขียน
	1) รัฐธรรมนูญแห่งราชอาณาจักรไทย พ.ศ. 2550
2) พระราชบัญญัติระเบียบบริหารราชการแผ่นดิน พ.ศ. 2534 และที่แก้ไขเพิ่มเติม
3) พระราชบัญญัติสภาตำบลและองค์การบริหารส่วนตำบล พ.ศ. 2537 และ ที่แก้ไขเพิ่มเติม
4) พระราชบัญญัติกำหนดแผนและขั้นตอนการกระจายอำนาจให้แก่องค์การปกครอง ส่วนท้องถิ่น พ.ศ . 2542
5) พระราชบัญญัติข้อมูลข่าวสาร พ.ศ. 2540
6) พระราชบัญญัติระเบียบบริหารงานบุคคลส่วนท้องถิ่น พ.ศ. 2542
7) ระเบียบสำนักนายกรัฐมนตรีว่าด้วยงานสารบรรณ พ.ศ. 2526 และที่แก้ไขเพิ่มเติม
8) ระเบียบกระทรวงมหาดไทย ว่าด้วยการเก็บเงิน รักษาเงิน ขององค์กรปกครองส่วนท้องถิ่น พ.ศ. 2547 และที่แก้ไขเพิ่มเติม
9) ระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 และที่แก้ไขเพิ่มเติม
10) ระเบียบกระทรวงมหาดไทย ว่าด้วยการพัสดุขององค์การบริหารส่วนตำบล พ.ศ. 2538 และที่แก้ไขเพิ่มเติม
11) พระราชบัญญัติภาษีที่ดินและสิ่งปลูกสร้าง พ.ศ.2562
12) พระราชบัญญัติภาษีป้าย พ.ศ. 2510 และที่แก้ไขเพิ่มเติม
ค. ภาคความรู้เหมาะสมกับตำแหน่ง (สัมภาษณ์) คะแนนเต็ม  50  คะแนน โดยวิธีการสอบสัมภาษณ์
	ทดสอบความเหมาะสม  โดยวิธีการประเมินความเหมาะสมกับตำแหน่ง หน้าที่ จากประวัติส่วนตัว ประวัติการศึกษา ประวัติการทำงาน  พฤติกรรมที่ปรากฏอื่น ๆ และจากการสัมภาษณ์ เพื่อพิจารณาความเหมาะสมในด้านต่าง ๆ เช่น ความรู้ที่อาจใช้เป็นประโยชน์ในการปฏิบัติงานในหน้าที่  ประสบการณ์  อุปนิสัย  ท่วงทีวาจา  อารมณ์  ทัศนคติ  จริยธรรม  และคุณธรรม  การปรับตัวเข้ากับผู้ร่วมงาน  รวมทั้งสังคม  และสิ่งแวดล้อม  ความคิดสร้างสรรค์  ปฏิภาณไหวพริบ  บุคลิกภาพ  เป็นต้น

